Jangan dikelirukan dengan Selim II Giray atau Salim bin Thuwaini, Sultan Muscat dan Oman.

**Selim II Sarkhosh** (Turki Uthmaniyah: سليم ثانى, *Selīm-i sānī*, Turki: *II.Selim*) (Manisa atau Istanbul, 28 Mei 1524 – Istana Topkapi, Istanbul, 12 Disember/15 Disember 1574) adalah Sultan Empayar Uthmaniyah dari tahun 1566 sehinggalah kematian beliau pada tahun 1574. Baginda adalah putera kepada Sultan Sulaiman al-Qanuni dan isterinya yang kedua dan paling disukai iaitu Roxelana atau Hurrem Sultan yang berbangsa Ruthenia dari Rohathyn, Ukraine.

Perkahwinan
-----------

Pada tahun 1545 di Konya, beliau berkahwin dengan Afife Nurbanu Sultan, asalnya bernama Cecilia Venier-Baffo yang berbangsa Greek berasal dari Kepulauan Paros, Republik Venice(sekarang Greece) dan dipercayai puteri kandung kepada Gabenor Paros iaitu Nicolo Venier-Baffo dan isterinya Madam Violanta Baffo serta merupakan bonda dan Valide Sultan kepada Murad III. Selim II telah membayar 110,000 ducats sebagai hadiah mas kahwin kepada Nurbanu Sultan, jumlah ini mengatasi ayahandanya Sultan Suleyman Agung yang membayar 100,000 ducats sebagai mas kahwin ketika menikahi bondanya Haseki Agung Hurrem Sultan.

Menaiki Takhta
--------------

Setelah menaiki takhta kerajaan menggantikan ayahandanya Sulaiman al-Qanuni pada 7 September 1566, Selim II menjadi sultan pertama yang mengurangkan aktiviti ketenteraan dan berhasrat untuk menyerahkan kuasanya kepada para menteri.
. Selim II mungkin adalah satu-satunya Sultan Uthmaniyyah yang tidak pernah terlibat atau menyertai mana-mana pertempuran baik perperangan kecil mahupun besar. Perdana Menterinya Sokollu Mehmed Pasha yang berbangsa Serbia, telah mengawal banyak wilayah dan dua tahun selepas Selim II ditabalkan sebagai sultan, berjaya di dalam perjanjian di Constantinople, pengiktirafan (17 Februari 1568) dengan Hasburg (Maharaja Suci Rom) Maximilian II, di mana Maharaja bersetuju untuk membayar hutang dua kali sebanyak 30 000 ducats, dan menerima kekuasaan kerajaan Uthmaniyah di Moldavia dan Wallachia. 

Baginda adalah seorang yang baik hati dan lembut dalam tutur kata, berdahi luas, tampan, bermata hazel, berhidung mancung dan mewarisi rambut perang kemerah-merahan melalui bondanya Haseki Hurrem Sultan berbangsa Ukraine dari Ruthenia. Selim II dikenang mempunyai sifat belas kasihan yang tinggi apabila Baginda memulihkan status ibu tirinya Mahidevran Hatun, yang diasingkan di Bursa selepas pembunuhan Sehzade Mustafa(Putera Sulung Suleyman I), kehidupan Mahidevran bertambah melarat kerana tidak mampu membayar gaji pekerjanya sehinggakan ada para pekerjanya terpaksa mencuri barangan keperluan di pasar-pasar di sekitar Bursa, Selim II telah membayar penuh dan memberikan sebuah istana yang selesa untuk Mahidevran serta memberinya sejumlah gaji yang mewah, pemulihan status ini dilakukan selepas tahun 1558 iaitu tahun dimana bonda Selim II, Hurrem Sultan meninggal dunia.

Sultan Selim II menerima anugerah Safavid di dalam istana di Edirne pada 1567.

Nota
----

1. ↑  Finkel, Caroline, *Osman's Dream*, (Basic Books, 2005), 57;"*Istanbul hanya menjadi nama rasmi bandar itu pada tahun 1930.*"
2. ↑  *New international encyclopedia*, Vol.20, (Dodd, Mead and Company, 1916)

Rujukan
-------

* Finkel, Caroline, *Osman's Dream*, Basic Books, 2005.
* *New International Encyclopedia*, Vol.20, Dodd, Mead and Company, 1916.

Bacaan lanjut
-------------

* Ancestry of Sultana Nur-Banu (Cecilia Venier-Baffo)
* Patrick Balfour Kinross, *Ottoman Centuries: The Rise and Kejatuhan Kerajaan Turki Uthmaniyah* (1977), ISBN 0-688-08093-6
* John Julius Norwich, *A History of Venice* (1989), ISBN 0-679-72197-5
* John Julius Norwich, *A History of Venice* (1989), ISBN 0-679-72197-5

Pautan luar
-----------

* Selim II Tomb

|  |
| --- |
| Selim II **Wangsa Osman****Tarikh keputeraan:** 28 Mei 1524  **Tarikh kemangkatan:** 12 Disember 1574[umur 50] |
| Gelaran pemerintah |
| Didahului oleh**Suleiman I** | **Sultan Empayar Uthmaniyyah**5 Sep 1566 – 12 Dis 1574 | Diikuti oleh:**Murad III** |
| Gelaran Sunnah Islam |
| Didahului oleh**Suleiman I** | **Khalifah Islam**5 Sep 1566 – 12 Dis 1574 | Diikuti oleh:**Murad III** |

| * l
* b
* s
Senarai Sultan Empayar Uthmaniyah mengikut era |
| --- |
| Penubuhan (1299–1453) | 
 Osman I **·**  Orhan **·**  Murad I **·**  Bayezid I **·**  Mehmed I **·**  Murad II **·**  Mehmed II  |
| Perkembangan (1453–1683) | 
 Bayezid II **·**  Selim I **·**  Suleiman I **·**  Selim II **·**  Murad III **·**  Mehmed III **·**  Ahmed I **·**  Mustafa I **·**  Osman II **·**  Murad IV **·**  Ibrahim **·**  Mehmed IV  |
| Genangan (1683–1827) | 
 Suleiman II **·**  Ahmed II **·**  Mustafa II **·**  Ahmed III **·**  Mahmud I **·**  Osman III **·**  Mustafa III **·**  Abdülhamid I **·**  Selim III **·**  Mustafa IV **·**  Mahmud II  |
| Kemerosotan (1828–1908) | 
 Abdülmejid I **·**  Abdülaziz **·**  Murad V **·**  Abdülhamid II  |
| Pembubaran (1908–1923) | 
 Mehmed V **·**  Mehmed VI  |

|  |  |
| --- | --- |
|  | Wikimedia Commons mempunyai media berkaitan ***Selim II*** |